У 2004 годзе ў Марыны з’явілася яшчэ больш выхаванцаў: на базе прадстаўніцтва Мінскай вобласці Нацыянальнага алімпійскага камітэта адкрылася школа яе імя. Наведваць яе могуць дзеці ад 4 да 8 год, без абмежаванняў па вазе ці росце. Ідэя ў тым, каб гімнастыка не была прывілеяванай і адкрывалася ўсім, хто хоча з ёй пазнаёміцца, нават калі гэта дзеці з парушэннямі апорна-рухальнага апарату, напрыклад. Заняткі з мячыкамі, праца з пластыкай і расцяжкай усім ідуць на карысць. У самых здольных ёсць магчымасць адсюль трапіць у школу алімпійскага рэзерву.